projecte-aina/catalan_government_crawling huggingface dataset:
Nom del títol: Graduat/ada en Estudis de l'Arquitectura per la Universitat Ramon Llull
Branca secundària: Arts i humanitats, Ciències,
L'arquitectura és una disciplina generalista de naturalesa tecnicoartística que es caracteritza per la seva aportació a la transformació del medi físic a qualsevol escala, mitjançant la concepció i la direcció d'execució d'edificis i ordenacions urbanes.
En aquest sentit, aquest estudi pretén proporcionar a l'estudiantat la formació necessària per accedir al màster universitari d'arquitectura que l'habiliti per exercir la professió regulada d'arquitecte.
El grau en estudis de l'arquitectura és el requisit per cursar el màster universitari en arquitectura, que habilita per exercir la professió regulada d'arquitecte.
Nom del títol: Màster universitari en Turisme Sostenible i TIC per la Universitat Oberta de Catalunya
La indústria turística és una de les activitats econòmiques que més ha influït i influeix en el desenvolupament territorial, social, econòmic i cultural de Catalunya.
A més, en un context de crisi com l'actual, es tracta d'un dels pocs sectors competitius internacionalment i generadors d'ocupació.
Ens trobem, no obstant això, en un moment en el qual les formes de turisme massives i convencionals conviuen al costat de noves formes de turisme, associades tant a un model turístic com a una demanda que exigeix responsabilitat, satisfacció d'unes necessitats específiques, transparència i actualització tecnològica, i també a una nova oferta connectada en xarxa i a uns territoris que necessiten diferenciar-se afrontant els reptes i les amenaces d'un context globalitzat i canviant.
Així doncs, les perspectives de futur, tant de les persones titulades com del programa, estan encaminades a expandir la realitat turística i actuar-hi gràcies al coneixement i les competències assolits i a l'experiència professional i acadèmica adquirides.
Aquesta expansió personal i professional ampliarà les perspectives d'ocupació dels estudiants, i també els permetrà identificar els vectors del canvi global i dominar les tècniques i els procediments per enfrontar-s'hi, a més de motivar-los i orientar-los cap a la comprensió i l'adopció de noves maneres d'entendre i gestionar el turisme a partir de plantejaments de desenvolupament intel·ligents centrats en la sostenibilitat, la inclusió i la innovació tecnològica.
Nom del títol: Màster universitari en Arquitectura per la Universitat Politècnica de Catalunya
Aportar a l'estudiantat uns coneixements avançats i complementaris als ensenyaments rebuts en el grau d'estudis d'arquitectura o equivalents i habilitar-lo per l'exercici professional d'arquitecte.
Escola Tècnica Superior d'Arquitectura del Vallès
Nom del títol: Màster universitari en Estudis Avançats en Arquitectura-Barcelona per la Universitat Politècnica de Catalunya
Especialitats: Arquitectura, energia i medi ambient / Innovació tecnològica en l'arquitectura / Restauració i rehabilitació arquitectònica / Teoria, història i cultura / Urbanisme / Gestió i valoració urbana i arquitectònica / Estructures en l'arquitectura / Projecte contemporani / Projecte, procés i programació
Oferir a l'estudiantat una formació flexible i especialitzada en diferents àmbits de l'arquitectura.
Escola Tècnica Superior d'Arquitectura de Barcelona
Nota de tall 1a assignació PAU/CFGS: 10,194
Nom del títol: Graduat/ada en Enginyeria de Sistemes Aeroespacials per la Universitat Politècnica de Catalunya
Professio regulada: Enginyer/a tècnic/a aeronàutic/a
Mencions: Aeronavegació / Aeroports
Aportar a l'estudiantat una formació pluridisciplinària amb un ampli coneixement en matèries bàsiques, científiques i tecnològiques perquè sigui capaç d'aprendre nous mètodes i teories, adaptar-se a les noves situacions i assimilar els futurs avenços tecnològics dins de l'enginyeria en sistemes aeroespacials.
La menció aeronavegació pretén formar professionals que coneguin i comprenguin l'estructuració de l'espai aeri, l'aviònica i els sistemes per a la navegació i la circulació aèries.
La menció en aeroports pretén formar professionals que coneguin i comprenguin el transport aeri i el manteniment de pistes d'enlairament, hangars, terminals, torres de control i accessos de viatgers i mercaderies, així com la construcció, el manteniment i l'administració d'aeroports.
La indústria aeroespacial està en creixement constant i no deixen d'aparèixer nous reptes permanentment.
Com a mostra d'això, podem esmentar que forma part dels camps estratègics del programa Horizon 2020 de la Unió Europea, i també nombrosos projectes directament relacionats amb l'aeronavegació i l'enginyeria d'aeroports que es desenvoluparan durant els pròxims anys, com per exemple el projectes Clean Sky II, SESAR, etc.
Per aquest motiu es necessitaran enginyers especialistes del sistemes aeroespacials pluridisciplinaris que puguin respondre a aquests nous reptes.
Oferir una visió sistèmica i coherent del potencial que tenen l'ètica de l'esport i les dimensions ètiques de la governança esportiva, amb la finalitat de desenvolupar la capacitat de millorar les pràctiques de les organitzacions esportives i de les persones que operen en entorns esportius.
Preparar als estudiants per treballar en l'àmbit de la governança i de la gestió esportiva, en el desenvolupament de cultures esportives ètiques més fortes, i en la creació d'eines per garantir la integritat i el compliment ("compliance") dins de l'àmbit esportiu.
Formar professionals que puguin treballar en l'àmbit internacional per protegir la integritat de l'esport, de les organitzacions esportives i dels esportistes.
Institucions esportives internacionals, d'àmbit nacional, regional o local, públiques i privades.
L'ètica i la integritat esportiva esdevenen en una àrea de creixement significatiu en l'ocupabilitat dins de les organitzacions esportives (per exemple, en les funcions exercides pels treballadors de les organitzacions esportives en la lluita contra el racisme, protecció a la infància, equitat de gènere, homofòbia, etc.).
A més, tal com es posa de manifest la pròpia Comissió Europea a la seva Comunicació "Developing the European Dimension in Sport" (Brussel·les, 18.1.2011, COM(2011) 12 final, p.
3), en els últims anys s'ha produït una consciència creixent de l'amenaça a la integritat dels esports a causa d'aspectes com ara la manipulació esportiva, el frau, el dopatge o els partits amanyats ("match-fixing").
Aquestes àrees de recerca, política i pràctica encara no s'aborden de manera coherent o col·lectiva en l'administració, gestió i gestió de l'esport, i sens dubte representen un aspecte important en l'administració i gestió de l'esport professional.
Nom del títol: Graduat/ada en Multimèdia.
Aplicacions i Videojocs per la Universitat de Vic - Universitat Central de Catalunya
Les pràctiques es realitzaran a l'últim curs del grau.
Formar professionals en l'àmbit de la tecnologia, especialitzats en el disseny i el desenvolupament d'aplicacions i elements multimèdia —donant un èmfasi especial al desenvolupament de videojocs i aplicacions per a dispositius mòbils i web— i en la integració dels sistemes que puguin intervenir en aquests entorns.
Desenvolupar habilitats creatives i tècniques per a l'elaboració de continguts interactius, i habilitats d'emprenedoria i de gestió per poder liderar projectes i cooperar amb altres professionals en un entorn de treball multidisciplinari.
Actualment, hi ha força empreses dedicades a la creació i la distribució de continguts interactius.
Aquestes empreses, la majoria de nova creació, es dediquen a desenvolupar productes amb les últimes tecnologies aprofitant l'alta capacitat de transmissió de les xarxes de comunicacions i la capacitat de processament dels ordinadors per donar resposta a les necessitats de comunicació i oci de les noves generacions.
Aquests productes estan basats en diferents plataformes, principalment dispositius mòbils.
Avui dia estan molt en auge les aplicacions pensades per a l'oci, com ara els videojocs, però també hi ha una indústria que utilitza les tècniques de ludificació ( gamification ) aplicades a la salut i l'educació.
Al Llibre blanc per al disseny de les titulacions universitàries en el marc de l'economia digital del Ministeri d'Indústria, Energia i Turisme, s'indica que, amb la velocitat a què avancen les noves tecnologies i els models de negoci digitals, els perfils més demandats avui dia no existien fa deu anys.
En el mercat s'observa una demanda creixent de perfils polivalents en àmbits creatius i tecnològics, com ara l'animació, el videojoc, el disseny visual o l'art digital, que requereixen el desenvolupament de programes formatius basats en competències creatives, tecnològiques i innovadores en relació amb les tendències del sector.
Facultat de Ciències i Tecnologia
Nom del títol: Màster universitari en Estudis Migratoris per la Universitat Pompeu Fabra
Formar investigadors en l'àmbit de la immigració i la diversitat, sobre la base dels principis rectors del programa: fonament acadèmic, rigor científic i aplicació pràctica.
Fundacions, consultories, institucions d'estudis i recerca, entitats socials i entitats polítiques.
Investigador/a, especialista en migració i diversitat, tècnic/a expert/a en gestió de la immigració, responsable de programes d'immigració.
Departament de Ciències Polítiques i Socials
Nom del títol: Graduat/ada en bioenginyeria per la Universitat Internacional de Catalunya
Les pràctiques es faran al quart curs.
Capacitar l'alumne tècnicament, científicament i humanament perquè pugui identificar i avaluar les necessitats protèsiques i ortètiques dels pacients amb la finalitat de donar-los més qualitat de vida.
Adquirir les competències necessàries per utilitzar maquinària, equips i materials del camp de la pròtesi dental i les ortopròtesis, a més d'elaborar plans de manteniment.
L'Enginyeria de pròtesis i ortesis és una nova branca de l'enginyeria que se centra en l'aplicació dels principis i les tècniques de l'enginyeria al camp de les pròtesis i les ortesis dentals i de l'aparell locomotor.
Les noves tècniques de fabricació, escàners i anàlisi d'imatges, computació, biomaterials i sensors, fan necessària una enginyeria que convisqui amb la recerca en l'àmbit de la medicina i la biologia per oferir solucions mitjançant el treball en equips interdisciplinaris.
Nota de tall 1a assignació PAU/CFGS: 9,692
Nom del títol: Graduat/ada en Disseny, Animació i Art Digital per la Universitat Politècnica de Catalunya
Comprendre, abastar i executar tot el procés de disseny de contingut digital i animació, i intervenir en cadascuna de les etapes implicades.
Identificar, analitzar i conèixer tots els possibles elements i els aspectes presents en una producció d'art digital, a més de portar a terme el disseny artístic i gràfic, el modelatge i l'animació 3D utilitzant les eines de disseny més avançades i actuals.
Animació, producció i postproducció audiovisual, disseny gràfic, art digital, fotografia, videojocs, tractament digital de la imatge (CGI), gamificació, comunicació audiovisual, publicitat.
Centre de la Imatge i la Tecnologia Multimèdia (CITM)
Nom del títol: Màster universitari Erasmus Mundus en Psicologia del Treball, de les Organitzacions i dels Recursos Humans per la Universitat de València Estudi General, Universitat de Barcelona, Universidade de Coimbra i Università di Bologna Alma Mater Studiorum
El màster exigeix mobilitat internacional.
Cada estudiant ha de visitar com a mínim dues universitats europees del consorci de diferents països i desenvolupar en cadascuna un mínim de 30 ECTS.
Preparar professionals i investigadors mitjançant un enfocament i una perspectiva europeus.
Formar dins d'un model científic aplicat en l'àmbit de la psicologia del treball i de les organitzacions, ajudant a adquirir competències de tipus tant professional com de recerca.
Direcció i gestió dels recursos humans en empreses, ONG, etc.
El màster implementa les directrius principals desenvolupades pel model EuroPsy, diploma europeu de psicologia, de la Federació Europea d'Associacions de Psicologia (EFPA).
També segueix el model de referència i els estàndards mínims del currículum europeu de formació en psicologia del treball, les organitzacions i els recursos humans establert per la Xarxa Europea de Psicòlegs del treball i les Organitzacions (ENOP).
Nom del títol: Màster universitari en Patrimoni per la Universitat de Girona
Preparar professionals per afrontar els reptes que planteja el complex món del patrimoni en qualsevol de les seves dimensions: protecció, ús sostenible, valoració, gestió, recerca, difusió, aplicació de noves tecnologies, etc. Formar professionals amb un perfil innovador, capaços d'afrontar projectes relacionats amb qualsevol de les dimensions del patrimoni (cultural i natural) a qualsevol lloc (preferentment a la zona del Mediterrani) i a qualsevol escala.
Patrimoni històric, artístic, natural i literari; museus i altres infraestructures culturals (centres d'interpretació, arxius, parcs naturals, etc.); turisme; medi natural, medi ambient i ciències ambientals, sostenibilitat i desenvolupament sostenible; desenvolupament territorial, protecció de la fauna i la flora dels territoris, biologia, i educació o gestió cultural, entre d'altres.
Les perspectives del màster són prometedores, ja que l'oferta tracta un concepte de patrimoni absolutament contemporani, integral i ric en nous matisos i valors.
Ho fa, a més, en un territori molt ric pel que fa a valors patrimonials naturals, culturals i paisatgístics i a institucions dedicades a la conservació, la valorització i la recerca del patrimoni.
Per tot això és un dels primers projectes de màster que, en el context de la universitat europea, integra dues línies d'especialització, la del patrimoni natural i la del patrimoni cultural, i es planteja el repte d'interpretar-les conjuntament en una proposta que, ara per ara, no existeix en els àmbits de l'educació, la professionalització i la recerca.
D'una banda, aquestes dues dimensions s'acosten d'acord amb la tendència global de considerar-les unides en la política cultural, l'atenció al paisatge i la planificació territorial, la gestió sostenible de les relacions entre el patrimoni i el turisme o els altres sectors econòmics respectuosos amb els principis de la sostenibilitat.
D'altra banda, el màster neix amb la confiança que provoquen les conclusions de la reunió Cultural Heritage Counts for Europe (Oslo, 2015), un projecte europeu dedicat a analitzar els impactes quantitatius i qualitatius generats pel patrimoni cultural per comprovar de quina manera el patrimoni cultural contribueix al programa "Europa 2020: una estratègia per al creixement intel·ligent, sostenible i integrador".
Així doncs, el màster en Patrimoni de la Universitat de Girona vol encaixar amb algunes de les línies d'investigació i de les recomanacions que neixen en el context de les institucions europees, com demostra un dels eixos del programa Horitzó 2020, el Reflective-2-2015: "Europa en un món canviant: societats inclusives, innovadores i reflexives", que destaca el patrimoni cultural ( European cultural heritage ) en qualsevol de les seves fórmules, valors i institucions com un fenomen crucial.
Nom del títol: Màster universitari en Enginyeria Naval i Oceànica per la Universitat Politècnica de Catalunya
Professio regulada: Enginyer/a naval i oceànic/a
Especialitats: Energies Oceàniques / Disseny de Iots i Embarcacions d'Esbarjo
Oferir els coneixements necessaris per a la projecció, la construcció, el manteniment i la inspecció de vaixells i embarcacions de tot tipus, així com de plataformes i aparells per a l'aprofitament dels recursos oceànics.
Proporciona r formació en la gestió i la direcció d'empreses marítimes.
Facultat de Nàutica de Barcelona
Nom del títol: Màster universitari en Psicopedagogia per la Universitat Internacional de Catalunya
Formar professionals competents en l'àmbit de la psicopedagogia que puguin intervenir o investigar en l'orientació educativa i professional, l'atenció a la diversitat i l'assessorament sobre els processos d'ensenyament i aprenentatge i les dificultats que presenten.
Proporcionar estratègies educatives d'atenció a l'alumnat amb necessitats educatives especials, com ara dificultats d'aprenentatge o trastorns generalitzats del desenvolupament.
Aportar elements d'anàlisi i interpretació de les polítiques, les pràctiques i els contextos d'intervenció psicopedagògics per actuar de manera òptima i ser capaços de millorar els processos d'ensenyament i aprenentatge que s'hi desenvolupen.
Educatiu: departaments d'orientació psicopedagògica de centres educatius; serveis d'orientació universitària; centres educatius d'educació especial; equips educatius de suport a l'atenció a la diversitat; equips d'assessorament psicopedagògic; centres de recursos educatius per a persones amb discapacitat; centres de desenvolupament infantil i atenció precoç (CDIAP); centres residencials i d'acció educativa; gabinets psicopedagògics i unitats d'assessorament psicopedagògic (UAP) de suport a la xarxa institucional de centres educatius públics i privats, fundacions, organitzacions no governamentals, administracions públiques, etc., i organitzacions socioeducatives per al desenvolupament comunitari.
Sociolaboral: serveis públics d'ocupació; serveis d'informació i orientació de les administracions públiques (promoció econòmica, joventut i regidories d'immigració); centres de formació professional i consultories de formació; agrupacions empresarials; serveis de suport a la integració laboral; centres especials de treball; consultories i departaments de recursos humans; serveis socials per a persones amb dependència; fundacions de caràcter educatiu i social, i editorials i mitjans de comunicació.
Tot i que inicialment la psicopedagogia es va crear amb la missió d'introduir millores i canvis en l'àmbit escolar, d'una manera progressiva es va introduint en altres àmbits d'aplicació de tipus laboral, com els departaments de formació de les empreses i les consultories, especialment en el camp de les tecnologies, i també en el camp de l'Administració pública.
Nota de tall 1a assignació PAU/CFGS: 8,990
Nom del títol: Graduat/ada en Enginyeria d'Automoció per la Universitat Politècnica de Catalunya
Mencions: Tecnologies Industrials / Indústries de l'Automoció
Obligatòries en la menció d'Indústries de l'automoció.
Formar enginyers especialitzats amb una visió integral de la indústria de l'automoció i de tota la seva cadena de valor.
Proporcionar els coneixements necessaris en disseny industrial, materials, propulsió, tecnologies mecàniques i de fabricació, aerodinàmica i noves TIC aplicades a l'automoció.
Indústria de components mecànics de l'automòbil.
Indústria de components elèctrics i electrònics de l'automòbil.
Enginyeries d'homologacions de vehicles.
Enginyeries de vehicles de competició.
Enginyer/a de processos, enginyer/a de planta, enginyer/a de producte.
Nota de tall 1a assignació PAU/CFGS: 12,630
Nom del títol: Graduat/ada en Ciència i Enginyeria de Dades per la Universitat Politècnica de Catalunya
Preparar professionals amb una formació sòlida en els fonaments de l'enginyeria i, especialment, en matemàtiques, informàtica i processament del senyal, i proporcionar-los, alhora, flexibilitat i iniciativa davant dels nous reptes tecnològics.
Àmbits tan diversos com la biotecnologia, la genòmica, el comerç electrònic, l'automoció, les finances, la realitat virtual, la medicina, l'esport, l'energia, el transport, la domòtica, etc., estan immersos en quantitats colossals d'informació que requereixen un tractament matemàtic, estadístic i computacional.
La formació del grau en Ciència i enginyeria de dades serà una competència amb un valor creixent en el futur.
Tot just som a l'inici d'un nou període de la història on les responsabilitats sobre l'anàlisi de les dades i la presa de decisions es desplacen gradualment dels humans als ordinadors.
Els cotxes autònoms, el comerç electrònic, la fabricació robotitzada, etc., són alguns dels nombrosos exemples que indiquen una tendència de futur on les competències adquirides durant la titulació seran cada vegada més necessàries.
Nom del títol: Graduat/ada en Enginyeria de l'Automoció per la Universitat de Vic - Universitat Central de Catalunya
Les pràctiques externes es cursaran en el tercer i quart curs.
Formar professionals amb una visió integral del sector i de les seves tendències amb un èmfasi especial en el paradigma emergent de la indústria 4.0.
Capacitar aquests professionals per aplicar les tecnologies més avançades en el disseny, la fabricació i les proves de funcionament dels automòbils, i en la creació de nous sistemes de producció de vehicles més innovadors i sostenibles.
A causa dels canvis de paradigmes que s'estan imposant en les indústries en general, i en les d'automoció en particular, s'està evolucionant ràpidament cap al concepte indústria 4.0 o indústria digital.
Per fer aquest pas caldran molts enginyers que tinguin competències en els nous processos que s'hauran d'aplicar.
Les tecnologies de l'automoció també estan experimentant un canvi radical amb l'aparició dels cotxes elèctrics, hiperconnectats, amb conducció autònoma, etc., que demanen enginyers capacitats en l'aplicació d'aquestes noves tecnologies.
Facultat de Ciències i Tecnologia
Centre de Serveis Avançats per les Empreses a Can Muntanyola
Nom del títol: Graduat/ada en Gestió Esportiva per la Universitat Ramon Llull
Aportar els coneixements per a la gestió d'organitzacions, d'equipaments i de projectes en sectors com ara l'esport competitiu, l'esport recreatiu, l'esport de salut, l'esport educatiu, el turisme esportiu o l'esport d'espectacle.
Empreses de serveis i productes esportius, turisme, equipaments esportius, consultories.
Consultor esportiu i assessorament empresarial.
Gestor d'empreses de serveis i productes esportius, d'equipaments esportius, d'esdeveniments esportius, de projectes esportius i turisticoesportius, d'empreses multiservei.
La nostra societat ha experimentat un procés d'esportivització que s'ha traduït en una importància creixent de l'esport tant econòmicament com socialment i en un augment de les organitzacions esportives.
En el cas de Catalunya, aquest fet es tradueix en un fenomen esportiu que representa un 2,1% del PIB català (2006), segons dades del Consell Català de l'Esport, 2010.
Aquesta importància de l'esport és encara més notòria a partir del lideratge en l'esport de Barcelona.
Aquest binomi esport-Barcelona s'evidencia en diverses xifres: el sector esportiu d'aquesta ciutat mou més de 2.000 milions d'euros l'any, dona feina a prop de 28.000 persones i facilita que 785.000 barcelonins/ines practiquin esport (font: Ajuntament de Barcelona, 2015).